5. ทรัพย์สินที่ใช้ในการประกอบธุรกิจ

5.1 สินทรัพย์ถาวรหลักที่ใช้ในการประกอบธุรกิจ

ที่ดิน อาคาร และอุปกรณ์

ที่ดิน อาคาร และอุปกรณ์ ที่บริษัท ทุนธนชาต จำกัด (มหาชน) “บริษัทฯ”
และบริษัทย่อยเป็นเจ้าของและไม่ติดภาระจำนอง/จำนำ ณ วันที่ 31 ธันวาคม มีดังนี้

(หน่วย:ล้านบาท)

+---------------------------------------+---------+---------+---------+
| รายการ                                | 2550    | 2549    | 2548    |
+---------------------------------------+---------+---------+---------+
| ที่ดิน                                   |         |         |         |
+---------------------------------------+---------+---------+---------+
|   ที่ดินในเขตกรุงเทพฯ และปริมณฑล           | 192     | 49      | 37      |
|                                       |         |         |         |
|   ที่ดินในต่างจังหวัด                       | 269     | 192     | 179     |
+---------------------------------------+---------+---------+---------+
|   รวมที่ดิน                              | 461     | 241     | 216     |
+---------------------------------------+---------+---------+---------+
| อาคาร                                 |         |         |         |
+---------------------------------------+---------+---------+---------+
|   สำนักงานใหญ่                          | 60      | -       | -       |
+---------------------------------------+---------+---------+---------+
|   สาขาในเขตกรุงเทพฯ และปริมณฑล          | 72      | 15      | 3       |
|                                       |         |         |         |
|   สาขาในต่างจังหวัด                      | 257     | 201     | 152     |
+---------------------------------------+---------+---------+---------+
|   รวมอาคาร                            | 389     | 216     | 155     |
+---------------------------------------+---------+---------+---------+
| เครื่องตกแต่ง ติดตั้ง และอุปกรณ์              |         |         |         |
+---------------------------------------+---------+---------+---------+
|   เครื่อง                               | 2,494   | 2,073   | 1,457   |
| ตกแต่งและติดตั้ง/คอมพิวเตอร์/เครื่องใช้สำนักงาน |         |         |         |
+---------------------------------------+---------+---------+---------+
|   รวมเครื่องตกแต่ง ติดตั้ง และอุปกรณ์         | 2,494   | 2,073   | 1,457   |
+---------------------------------------+---------+---------+---------+
| ยานพาหนะ                              | 209     | 179     | 187     |
+---------------------------------------+---------+---------+---------+
| งานระหว่างก่อสร้าง                       | 27      | 12      | 52      |
+---------------------------------------+---------+---------+---------+
| รวม                                   | 3,580   | 2,721   | 2,067   |
+---------------------------------------+---------+---------+---------+
|   หัก ค่าเสื่อมราคาสะสม                   | (1,272) | (963)   | (789)   |
+---------------------------------------+---------+---------+---------+
| ที่ดิน อาคาร และอุปกรณ์ – สุทธิ              | 2,308   | 1,758   | 1,278   |
+---------------------------------------+---------+---------+---------+

  สินทรัพย์ไม่มีตัวตน

สินทรัพย์ไม่มีตัวตนของบริษัทฯ และบริษัทย่อย ณ วันที่ 31 ธันวาคม มีดังนี้

(หน่วย : ล้านบาท)

  ------------------------------ -------------- ------------- -------------
  รายการ                         2550           2549          2548

  ซอฟท์แวร์                        216            156           89
  ------------------------------ -------------- ------------- -------------

  สัญญาเช่าระยะยาว

บริษัทฯและบริษัทย่อย ได้ทำสัญญาเช่าที่ดิน อาคาร และอุปกรณ์
เพื่อใช้เป็นสำนักงานสาขาและทำสัญญาเช่ารถยนต์ จำนวนหลายสัญญา บริษัทฯ
และบริษัทย่อยมีภาระผูกพันที่จะต้องจ่ายค่าเช่าในอนาคต ณ วันที่ 31 ธันวาคม มีดังนี้

(หน่วย : ล้านบาท)

+-----------------------------+-------------+------------+------------+
| รายการ                      | 2550        | 2549       | 2548       |
+-----------------------------+-------------+------------+------------+
| สัญญาเช่าที่ดิน/อาคาร/อุปกรณ์      | 794         | 550        | 345        |
|                             |             |            |            |
| สัญญาเช่ารถยนต์                | 34          | 48         | 14         |
+-----------------------------+-------------+------------+------------+
| รวม                         | 828         | 598        | 359        |
+-----------------------------+-------------+------------+------------+

2.  เงินให้สินเชื่อ

  นโยบายการจัดชั้นสินทรัพย์

บริษัทฯและบริษัทย่อยที่เป็นสถาบันการเงิน (ธนาคารธนชาต และบริษัทบริหารสินทรัพย์)
จัดชั้นสินทรัพย์ตามประกาศของธนาคารแห่งประเทศไทย “ธปท.”
เนื่องจากยังอยู่ภายใต้การกำกับดูแลของธปท.
จึงจัดชั้นสินทรัพย์ตามประกาศธนาคารแห่งประเทศไทย เรื่องสินทรัพย์ที่ไม่มีราคาหรือเรียกคืนไม่ได้
และสินทรัพย์ที่สงสัยว่าจะไม่มีราคาหรือเรียกคืนไม่ได้ของธนาคารพาณิชย์ ลงวันที่ 7 ธันวาคม 2549
(นำส่งโดยหนังสือที่ ธปท.ฝนส.(21)ว. 1974/2549 ลงวันที่ 21 ธันวาคม 2549)
และเพื่อเป็นการเตรียมความพร้อมในการปฏิบัติตามมาตรฐานการบัญชีสากล ฉบับที่ 39 (IAS 39)
โดยจัดชั้นสินทรัพย์ออกเป็น 6 ระดับตามคุณภาพสินทรัพย์
ซึ่งมีคำจำกัดความที่สำคัญและมีอัตราขั้นต่ำของการตั้งสำรองในแต่ละระดับชั้น
ซึ่งคำนึงถึงระยะเวลาและฐานะการเงินของลูกหนี้เข้ามาเกี่ยวข้อง
ซึ่งอัตราที่ใช้ในการตั้งสำรองเป็น ดังนี้

+------------------------+---------------------------------------------+
| จัดชั้นปกติ                |   ตั้งสำรองไม่ต่ำกว่าร้อยละ 1                     |
|                        |   ของยอดหนี้คงค้างหรืออัตราที่ต่ำกว่า                |
| จัดชั้นกล่าวถึงเป็นพิเศษหรือ   |                                             |
|                        |   ตั้งสำรองไม่ต่ำกว่าร้อยละ 2                     |
| ควรระวังเป็นพิเศษ         |   ของยอดหนี้คงค้างหรืออัตราที่ต่ำกว่า                |
|                        |                                             |
| จัดชั้นต่ำกว่ามาตรฐาน       |   ตั้งสำรองไม่ต่ำกว่าร้อยละ 100 ของยอดหนี้คงค้างสุทธิ  |
|                        |                                             |
| จัดชั้นสงสัย               | ตัดออกจากบัญชี                                 |
|                        |                                             |
| จัดชั้นสงสัยจะสูญ           |                                             |
|                        |                                             |
| จัดชั้นสูญ                 |                                             |
+------------------------+---------------------------------------------+

หมายเหตุ 1.) ยอดหนี้คงค้าง หมายถึง ยอดคงค้างของมูลหนี้หลังหักหลักประกันไม่รวมดอกเบี้ยค้างรับ

  2.) ยอดหนี้คงค้างสุทธิ หมายถึง
  ส่วนต่างระหว่างยอดหนี้ตามบัญชีกับมูลค่าปัจจุบันของกระแสเงินสดที่คาดว่าจะได้รับจาก

  ลูกหนี้ หรือ มูลค่าปัจจุบันของกระแสเงินสดที่คาดว่าจะได้รับจากการจำหน่ายหลัก ประกัน

สินทรัพย์จัดชั้น ณ วันที่ 31 ธันวาคม 2550
ของบริษัทฯและบริษัทย่อยที่เป็นสถาบันการเงินจัดประเภทตามประกาศของ ธปท. ได้ดังนี้

(หน่วย : ล้านบาท)

+---------------+--------------+-------+---------+----------+-------+
|               | เงินให้สินเชื่อ   | เง    | ทรัพย์สิน  | สินทรัพย์อื่น | รวม   |
|               |              | ินลงทุน | ร       |          |       |
|               | แล           |       | อการขาย |          |       |
|               | ะดอกเบี้ยค้างรับ |       |         |          |       |
+---------------+--------------+-------+---------+----------+-------+
| จัดชั้นปกติ       | 199,066      | -     | -       | 90       | 19    |
|               |              |       |         |          | 9,156 |
+---------------+--------------+-------+---------+----------+-------+
| จัดชั้น          | 22,100       | -     | -       | 95       | 2     |
| กล่าวถึงเป็นพิเศษ |              |       |         |          | 2,195 |
+---------------+--------------+-------+---------+----------+-------+
| จัดช           | 2,492        | -     | -       | 9        | 2,501 |
| ั้นต่ำกว่ามาตรฐาน |              |       |         |          |       |
+---------------+--------------+-------+---------+----------+-------+
| จัดชั้นสงสัย      | 2,244        | -     | -       | 7        | 2,251 |
+---------------+--------------+-------+---------+----------+-------+
| จัดชั้นสงสัยจะสูญ  | 6,047        | 948   | 723     | 214      | 7,932 |
+---------------+--------------+-------+---------+----------+-------+
| รวม           | 231,949      | 948   | 723     | 415      | 23    |
|               |              |       |         |          | 4,035 |
+---------------+--------------+-------+---------+----------+-------+

ตามรายงานการตรวจสอบของธนาคารแห่งประเทศไทย ที่ตรวจสอบบริษัท ทุนธนชาต จำกัด (
มหาชน) และบริษัทในกลุ่ม เพียงวันที่ 30 กันยายน 2549

บริษัทฯและบริษัทย่อย มีเงินให้สินเชื่อรวมทั้งสิ้น 194,995.0 ล้านบาท เป็นสินเชื่อด้อยคุณภาพ
9,878.0 ล้านบาท เท่ากับร้อยละ 5.07 ของเงินให้สินเชื่อทั้งสิ้น โดยมีเงินสำรองอยู่จำนวน
6,969.0 ล้านบาท เท่ากับร้อยละ 70.55 ของสินเชื่อด้อยคุณภาพ

ส่วนบริษัทฯ มีสินทรัพย์รวม 84,363.0 ล้านบาท ประกอบด้วย เงินให้สินเชื่อสุทธิ 54,008.0
ล้านบาท ในจำนวนนี้เป็นเงินให้สินเชื่อเช่าซื้อ 52,718.0 ล้านบาท
เงินลงทุนในบริษัทย่อยและบริษัทร่วม 22,861.0 ล้านบาท และสินทรัพย์ อื่น 7,494.0 ล้านบาท
มีสินทรัพย์ด้อยคุณภาพ 3,030.0 ล้านบาท เท่ากับร้อยละ 3.59 ของสินทรัพย์รวม
โดยมีการกันสำรองทั้งสิ้น 4,044.0 ล้านบาท เท่ากับร้อยละ 132.94 ของเงินสำรองที่พึงกัน

  ค่าเผื่อหนี้สงสัยจะสูญ

บริษัทฯและบริษัทย่อยตั้งค่าเผื่อหนี้สงสัยจะสูญของเงินให้สินเชื่อตามหลักเกณฑ์ที่กำหนดโดย ธปท.
และปรับปรุงเพิ่มด้วยจำนวนเงินเพิ่มเติมที่คาดว่าจะเรียกเก็บจากลูกหนี้ไม่ได้
โดยการวิเคราะห์และประเมินฐานะของลูกหนี้
โดยอาศัยประสบการณ์ในการพิจารณาความเสี่ยงและมูลค่าหลักประกันประกอบ
ค่าเผื่อหนี้สงสัยจะสูญที่ตั้ง เพิ่ม (ลด) บันทึกบัญชีเป็นค่าใช้จ่ายในระหว่างปี

  ปี 2549

ในปี 2549
บริษัทฯและบริษัทย่อยที่เป็นสถาบันการเงินได้ปรับปรุงหลักเกณฑ์การตั้งค่าเผื่อหนี้สงสัยจะสูญและการนำมูลค่าหลักประกันมาหักออกจากราคาตามบัญชีของลูกหนี้ในการกันเงินสำรองสำหรับลูกหนี้ด้อยคุณภาพ
(ลูกหนี้จัดชั้นต่ำกว่ามาตรฐาน สงสัยและสงสัยจะสูญ) เพื่อให้สอดคล้องกับหลักเกณฑ์ใหม่ของ ธปท.
ที่ออกไว้เมื่อวันที่ 21 ธันวาคม 2549 ซึ่งกำหนดให้กันเงินสำรองในอัตราร้อยละ 100
สำหรับส่วนต่างระหว่างยอดหนี้ตามบัญชีกับมูลค่าปัจจุบันของกระแสเงินสดที่คาดว่าจะได้รับจากลูกหนี้หรือมูลค่าปัจจุบันของกระแสเงินสดที่คาดว่าจะได้รับจากการจำหน่ายหลักประกัน
โดยใช้อัตราดอกเบี้ยคิดลดและระยะเวลาที่คาดว่าจะจำหน่ายหลักประกันได้ตามเกณฑ์ของ ธปท.
โดยมีกำหนดระยะเวลาการกันสำรองดังนี้

1.  ลูกหนี้ที่ศาลมีคำพิพากษาแล้วหรืออยู่ระหว่างบังคับคดี
    และลูกหนี้ที่อยู่ระหว่างดำเนินคดีให้กันเงินสำรองตั้งแต่งวดการบัญชีหลังของปี 2549 เป็นต้นไป

2.  ลูกหนี้ที่ถูกจัดชั้นเป็นสินทรัพย์จัดชั้นสงสัยจะสูญและชั้นสงสัย
    ให้กันเงินสำรองตั้งแต่งวดบัญชีสิ้นสุดวันที่ 30 มิถุนายน 2550

3.  ลูกหนี้ที่ถูกจัดชั้นเป็นสินทรัพย์จัดชั้นต่ำกว่ามาตรฐานให้กันเงินสำรองตั้งแต่งวดบัญชีสิ้นสุดวันที่ 31
    ธันวาคม 2550

สำหรับลูกหนี้ที่จัดชั้นปกติ (รวมลูกหนี้ที่ผ่านการปรับโครงสร้างหนี้) และลูกหนี้จัดชั้นกล่าวถึงเป็นพิเศษ
ให้กันสำรองในอัตราไม่ต่ำกว่าร้อยละ 1 และ 2 ตามลำดับ ของยอดหนี้เงินต้นคงค้าง
(ไม่รวมดอกเบี้ยค้างรับ) หลังหักหลักประกันตามหลักเกณฑ์ที่กำหนดโดย ธปท.
ยกเว้นลูกหนี้ตามสัญญาเช่าซื้อและสัญญาเช่าการเงินของบริษัทฯ ซึ่งจะกันสำรองก่อนหักหลักประกัน

ณ วันที่ 31 ธันวาคม 2549 บริษัทฯและบริษัทย่อยได้กันสำรองในอัตราร้อยละ 100
สำหรับลูกหนี้ที่ศาลมีคำพิพากษาหรืออยู่ระหว่างบังคับคดี
และลูกหนี้ที่อยู่ระหว่างดำเนินคดีตามเกณฑ์ใหม่ของ ธปท. แล้ว
และสำหรับลูกหนี้ด้อยคุณภาพส่วนที่เหลือที่เป็นลูกหนี้จัดชั้นสงสัยจะสูญ สงสัย และต่ำกว่ามาตรฐาน
บริษัทฯและบริษัทย่อยยังคงตั้งสำรองตามหลักเกณฑ์เดิมในอัตราร้อยละ 100
และอัตราไม่ต่ำกว่าร้อยละ 50 และ 20 ตามลำดับ ของยอดหนี้หักหลักประกัน
ยกเว้นบริษัทย่อยแห่งหนึ่ง (ธนาคารธนชาต)
ซึ่งได้ตั้งสำรองสำหรับลูกหนี้ด้อยคุณภาพเต็มตามเกณฑ์ที่กำหนดในข้อ ก) ข) และ ค)
ดังกล่าวข้างต้นแล้ว

  ปี 2550

บริษัทฯ
ได้เปลี่ยนแปลงประมาณการค่าเผื่อหนี้สงสัยจะสูญของเงินให้สินเชื่อสำหรับลูกหนี้จัดชั้นปกติจากอัตราร้อยละ
3 เป็นอัตราร้อยละ 1 ของมูลหนี้หลังหักหลักประกันไม่รวมดอกเบี้ยค้างรับ
และรวมถึงการบันทึกค่าเผื่อหนี้สงสัยจะสูญของลูกหนี้ตามสัญญาเช่าซื้อ
และเช่าการเงินของลูกหนี้จัดชั้นปกติและกล่าวถึงเป็นพิเศษของบริษัทฯและบริษัทย่อย
ซึ่งเดิมจะกันสำรองจากยอดหนี้คงค้าง (ไม่รวมดอกเบี้ยค้างรับ)
ก่อนหักหลักประกันมาเป็นการคำนวณสำรองจากยอดหนี้คงค้าง (ไม่รวมดอกเบี้ยค้างรับ)
หลังนำมูลค่ารถยนต์ที่เป็นหลักประกันมาหักออกจากยอดหนี้ ดังนั้น ในปี 2550
บริษัทฯและบริษัทย่อยจึงบันทึกค่าเผื่อหนี้สงสัยจะสูญของเงินให้สินเชื่อดังนี้

1. ลูกหนี้จัดชั้นปกติและกล่าวถึงเป็นพิเศษกันสำรองในอัตราไม่ต่ำกว่าร้อยละ 1 และ 2 ตามลำดับ
ของยอดหนี้เงินต้นคงค้าง (ไม่รวมดอกเบี้ยค้างรับ) หลังหักหลักประกันตามเกณฑ์ ธปท.

2. ลูกหนี้ด้อยคุณภาพกันเงินสำรองในอัตราร้อยละ 100
สำหรับส่วนต่างระหว่างยอดหนี้ตามบัญชีกับมูลค่าปัจจุบันของกระแสเงินสดที่คาดว่าจะได้รับจากลูกหนี้หรือมูลค่าปัจจุบันของกระแสเงินสดที่คาดว่าจะได้รับจากการจำหน่ายหลักประกันตามหลักเกณฑ์ของ
ธปท. ตามหนังสือลงวันที่ 21 ธันวาคม 2549
ทั้งนี้อัตราดอกเบี้ยคิดลดและระยะเวลาที่คาดว่าจะจำหน่ายหลักประกันได้อ้างอิงตามหลักเณฑ์ของ
ธปท.
ยกเว้นกรณีของหนี้ตามสัญญาเช่าซื้อและเช่าการเงินที่จะไม่นำมูลค่าหลักประกันมาหักออกจากยอดหนี้คงค้าง

ณ วันที่ 31 ธันวาคม 2550
บริษัทฯและบริษัทย่อยได้กันสำรองสำหรับลูกหนี้ด้อยคุณภาพครบตามหลักเกณฑ์ของ ธปท.แล้ว

1.  บริษัทย่อยที่ประกอบธุรกิจหลักทรัพย์ ตั้งค่าเผื่อหนี้สงสัยจะสูญ โดยการประเมินฐานะของลูกหนี้
    แต่ละรายโดยพิจารณาความเสี่ยงในการเรียกชำระและมูลค่าของหลักทรัพย์ที่ใช้ค้ำประกัน
    และตั้งค่าเผื่อหนี้สงสัยจะสูญเมื่อหนี้นั้นมีหลักประกันไม่เพียงพอและ/หรือมีโอกาสได้รับชำระคืนไม่ครบ
    ทั้งนี้บริษัทย่อยถือพื้นฐานการจัดชั้นหนี้และการตั้งสำรองตามหลักเกณฑ์ที่กำหนดโดย กลต.

2.  บริษัทย่อยที่ประกอบธุรกิจให้เช่าซื้อและให้เช่าทางการเงินตั้งค่าเผื่อหนี้สงสัยจะสูญโดยตั้งขึ้นเป็นอัตราร้อยละของยอดลูกหนี้ที่ค้างชำระ
    โดยลูกหนี้จัดชั้นปกติและลูกหนี้จัดชั้นกล่าวถึงเป็นพิเศษกันสำรองในอัตราไม่ต่ำกว่าร้อยละ 1
    และ 2 ตามลำดับ ของยอดหนี้เงินต้นสุทธิหลังหักหลักประกัน และกันสำรองในอัตราร้อยละ
    100 ของ ลูกหนี้ด้อยคุณภาพโดยไม่หักหลักประกัน

3.  ค่าเผื่อหนี้สงสัยจะสูญของลูกหนี้อื่นตั้งขึ้นโดยประมาณจากจำนวนหนี้ที่อาจเรียกเก็บจากลูกหนี้ไม่ได้

4.  ซึ่งพิจารณาจากสถานะปัจจุบันของลูกหนี้คงค้าง ณ วันที่ในงบดุล

5.  การตัดจำหน่ายลูกหนี้เป็นหนี้สูญ และหนี้สูญที่ได้รับคืนจะนำไปลดหรือเพิ่มค่าเผื่อหนี้สงสัยจะสูญ

นโยบายการตั้งสำรองค่าเผื่อการด้อยค่าของทรัพย์สิน

การตั้งสำรองค่าเผื่อการลดค่าของทรัพย์สินของบริษัทฯและบริษัทย่อย
จะพิจารณาจากข้อบ่งชี้การด้อยค่าตามมาตรฐานบัญชี ฉบับที่ 36
และการประมาณมูลค่าที่คาดว่าจะได้รับคืนในอนาคตตามมาตรฐานการบัญชีฉบับที่ 40

นโยบายการปรับปรุงโครงสร้างหนี้

บริษัทฯ และบริษัทย่อยมีนโยบายการปรับปรุงโครงสร้างหนี้ เป็นไปด้วยความบริสุทธิ์ ยุติธรรม
สามารถตรวจสอบได้ เพื่อให้ลูกหนี้สามารถที่จะดำเนินธุรกิจต่อไปได้
และสามารถที่จะชำระหนี้คืนให้กับบริษัทได้สูงสุด
และได้รับความเสียหายน้อยที่สุดจากลูกหนี้มีปัญหาการปรับปรุงโครงสร้างหนี้ดังกล่าว

นโยบายการรับรู้รายได้

ดอกเบี้ยจากเงินให้สินเชื่อรับรู้เป็นรายได้ตามเกณฑ์คงค้างจากยอดเงินต้นที่ค้างชำระ
และรายได้ตามสัญญาเช่าทางการเงินรับรู้ตามวิธีอัตราดอกเบี้ยที่แท้จริง (Effective rate)

ตั้งแต่วันที่ 1 มกราคม 2550
บริษัทฯและบริษัทย่อยได้เปลี่ยนแปลงวิธีการบัญชีในการรับรู้รายได้ดอกเบี้ยจากสัญญาเช่าซื้อจากการรับรู้ตามวิธีผลรวมจำนวนปีมาเป็นวิธีอัตราดอกเบี้ยที่แท้จริง
โดย รายได้ตามสัญญาเช่าซื้อของสัญญาที่ทำขึ้นตั้งแต่วันที่ 1 มกราคม 2550
รับรู้ตามวิธีอัตราดอกเบี้ยที่แท้จริง และรายได้ตามสัญญาเช่าซื้อของสัญญาที่ทำขึ้นก่อนวันที่ 1 มกราคม
2550 รับรู้ตามวิธีอัตราดอกเบี้ยที่แท้จริงโดยใช้ยอดยกมาของสัญญาเช่าซื้อ ณ วันที่ 1 มกราคม
2550 เป็นวันเริ่มต้นในการรับรู้รายได้ตามวิธีอัตราดอกเบี้ยที่แท้จริงสำหรับระยะเวลาเช่าที่เหลืออยู่

บริษัทฯและบริษัทย่อยหยุดรับรู้รายได้ดอกเบี้ยตามเกณฑ์คงค้างสำหรับเงินให้สินเชื่อที่ผิดนัดชำระเงินต้นหรือดอกเบี้ยเกินกำหนดสามเดือนนับจากวันครบกำหนดชำระ
และบริษัทฯและบริษัทย่อยที่เป็นสถาบันการเงินจะโอนกลับรายการดอกเบี้ยค้างรับที่เคยบันทึกบัญชีเป็นรายได้แล้วนั้นออกจากบัญชี
การบันทึกรายได้ดอกเบี้ยหลังจากนั้นจะบันทึกตามเกณฑ์เงินสด
จนกว่าจะได้รับชำระหนี้ที่ค้างเกินกำหนดชำระดังกล่าวแล้ว

บริษัทฯและบริษัทย่อยรับรู้รายได้ดอกเบี้ยสำหรับลูกหนี้ภายหลังการปรับโครงสร้างหนี้ใหม่ตามเกณฑ์คงค้าง
โดยอิงจากอัตราดอกเบี้ยที่ลูกหนี้ต้องจ่ายชำระตามสัญญา
ยกเว้นหนี้ตามสัญญาปรับโครงสร้างหนี้ที่อยู่ระหว่างการติดตามผลการปฏิบัติตามเงื่อนไขการปรับโครงสร้างหนี้ใหม่
ซึ่งจะรับรู้รายได้ดอกเบี้ยตามเกณฑ์เงินสดจนกว่าลูกหนี้จะปฏิบัติตามเงื่อนไขการปรับโครงสร้างหนี้ติดต่อกันไม่น้อยกว่าสามเดือนหรือสามงวดการชำระเงินแล้วแต่ระยะเวลาใดจะนานกว่า

บริษัทฯและบริษัทย่อยรับรู้รายได้ดอกเบี้ยจากลูกหนี้ที่รับซื้อหรือรับโอนโดยคำนวณหาอัตราผลตอบแทนที่ใช้กำหนดราคาทุนของลูกหนี้ทั้งกลุ่ม
(Yield) คูณด้วยราคาตามบัญชีใหม่ (ราคาทุนที่ซื้อ)
ของลูกหนี้คงเหลือสำหรับลูกหนี้ที่มีการจ่ายชำระในระหว่างปี
และภายหลังการทำสัญญาปรับโครงสร้างหนี้จะรับรู้รายได้ดอกเบี้ยจากลูกหนี้ที่รับซื้อหรือรับโอนตามวิธีอัตราดอกเบี้ยที่แท้จริงสำหรับลูกหนี้ที่มีการจ่ายชำระในระหว่างปี

ในกรณีที่ดอกเบี้ยหรือส่วนลดได้คิดรวมอยู่ในตั๋วเงินหรือเงินให้สินเชื่อแล้ว
ดอกเบี้ยหรือส่วนลดดังกล่าวจะบันทึกเป็นรายได้รอตัดบัญชีและตัดจำหน่ายเป็นรายได้เฉลี่ยเท่า ๆ
กันตลอดอายุของตั๋วเงินหรือระยะเวลาของเงินให้สินเชื่อนั้นหรือตามสัดส่วนของหนี้ที่ได้รับชำระ

ดอกผลจากการให้เช่าซื้อรับล่วงหน้าแสดงถึงส่วนลดดอกเบี้ยที่ตัวแทนจำหน่ายรถยนต์ให้กับลูกค้าซึ่งจะทยอยรับรู้เป็นรายได้ตามวิธีอัตราดอกเบี้ยที่แท้จริงเช่นเดียวกับดอกเบี้ยตามสัญญาเช่าซื้อ

5.3 เงินลงทุนในหลักทรัพย์

นโยบายเกี่ยวกับเงินลงทุนในหลักทรัพย์

บริษัทฯ เล็งเห็นว่าการบริหารเงินลงทุนเป็นส่วนสำคัญในการดำเนินธุรกิจของบริษัทฯ
ซึ่งรวมไปถึงการลงทุนในหลักทรัพย์ชั่วคราวและระยะยาวทั้งภาครัฐและเอกชน
โดยกำหนดให้มีการทบทวนแผนการลงทุนทุกปี
หรือทุกครั้งที่มีสถานการณ์เปลี่ยนแปลงในตลาดเงินและตลาดทุนอย่างมีนัยสำคัญ
และให้มีการวัดผลตอบแทนและความเสี่ยงจากการลงทุนรายงานต่อผู้บริหารระดับสูงอย่างสม่ำเสมอ

บริษัทฯ มีนโยบายการลงทุนในตราสารทุนและตราสารหนี้ ในธุรกิจที่มีแนวโน้มดี ความเสี่ยงต่ำ
และมีโอกาสได้รับผลตอบแทนสูง นอกจากนั้น บริษัทฯ
กำหนดให้มีหน่วยงานรับผิดชอบดูแลการลงทุนในส่วนของตราสารทุนและตราสารหนี้แยกจากกัน
ซึ่งต้องปฏิบัติภายใต้หลักเกณฑ์ ขั้นตอน และวิธีการปฏิบัติงานที่บริษัทฯ และทางการกำหนด

การบริหารความเสี่ยงจากการลงทุน

ปัจจุบัน บริษัทฯ บริหารความเสี่ยงจากการลงทุนตั้งแต่การพิจารณาอนุมัติการลงทุน
ติดตามทบทวนผลการลงทุน รวมทั้งกำหนดนโยบาย การลงทุน
ส่วนการบริหารความเสี่ยงจากการเปลี่ยนแปลงของราคาตลาด (Market Risk) บริษัทฯ
ได้นำเทคนิค Value at Risk หรือ VaR มาใช้ในการวัดความเสี่ยงของเงินลงทุนแต่ละตัว
และวิเคราะห์ความเสี่ยงของ Portfolio ได้ เพื่อที่จะกำหนด Limit ของความเสี่ยงที่บริษัทฯ
จะยอมรับได้และจะนำไปใช้ในการจัดสรรเงินกองทุน (Capital Allocation)
เพื่อรองรับความเสี่ยงที่จะเกิดขึ้นได้ในอนาคตต่อไป

การตั้งสำรองค่าเผื่อการปรับมูลค่าและค่าเผื่อการด้อยค่า

บริษัทฯ
พิจารณาค่าเผื่อการปรับมูลค่าและค่าเผื่อการด้อยค่าของเงินลงทุนโดยใช้วิธีการประเมินมูลค่า
ยุติธรรม โดยในการกำหนดราคายุติธรรมขึ้นอยู่กับลักษณะของตราสารทางการเงิน
โดยมีรายละเอียดการตั้งค่าเผื่อการปรับมูลค่าและค่าเผื่อการด้อยค่าของเงินลงทุนแต่ละประเภทของบริษัทฯ
ตามในตารางที่ได้แสดงไว้ในหัวข้อฐานะทางการเงินและผลการดำเนินงาน ส่วนที่ 2 หน้า 12-28
และหน้า 12-29

5.4 การลงทุนในบริษัทย่อยและบริษัทร่วม

นโยบายการลงทุนในบริษัทย่อยและบริษัทร่วม

บริษัทฯ มีนโยบายการลงทุนในบริษัทย่อยและบริษัทร่วม เพื่อสนับสนุนการดำเนินงานหลักของบริษัทฯ
ซึ่งเป็นสถาบันการเงินที่ดำเนินธุรกิจการให้บริการทางการเงินอย่างครบวงจร
บริษัทย่อยและบริษัทร่วมส่วนใหญ่จึงเกี่ยวข้องกับธุรกิจที่ให้บริการทางการเงิน เช่น ธุรกิจธนาคาร
ธุรกิจลีสซิ่ง ธุรกิจประกันภัย ธุรกิจประกันชีวิต ธุรกิจหลักทรัพย์ ธุรกิจจัดการลงทุน
ธุรกิจบริหารสินทรัพย์ เป็นต้น ทั้งนี้ บริษัทฯ ไม่มีการกำหนดเงินลงทุนในบริษัทย่อยและบริษัทร่วม
วงเงินลงทุนขึ้นอยู่กับความจำเป็นของทุนจดทะเบียนและปริมาณเงินที่จำเป็นต่อการดำเนินธุรกิจนั้นๆ
โดยสัดส่วน การถือหุ้นและมูลค่าการลงทุนในบริษัทย่อยและบริษัทร่วมของบริษัทฯ
ได้เปิดเผยไว้ในส่วนที่ 2 หน้า 2-9

นโยบายการบริหารงานในบริษัทย่อยและบริษัทร่วม

บริษัทฯ
มีนโยบายการบริหารงานในบริษัทย่อยและบริษัทร่วมแตกต่างไปตามลักษณะธุรกิจและกลยุทธ์การลงทุน
การบริหารงานมีลักษณะเป็นการกระจายอำนาจ แต่จะมีการควบคุมนโยบายหลัก โดยบริษัทฯ
จะส่งผู้แทนหรือผู้บริหารของบริษัทฯ
เข้าเป็นกรรมการเพื่อร่วมกำหนดนโยบายการดำเนินธุรกิจให้สอดคล้องตามนโยบายหลักของบริษัทแม่และร่วมบริหารงานในบริษัทย่อย

สำหรับบริษัทร่วมที่บริษัทฯ มีสัดส่วนการถือหุ้นไม่มาก บริษัทฯ
อาจส่งเพียงตัวแทน/ผู้บริหารเข้าเป็นกรรมการ เพื่อร่วมกำหนดนโยบายหลักเท่านั้น
ส่วนการบริหารงานภายในบริษัทฯ ดำเนินการตามอำนาจคณะกรรมการบริหาร

ขอบเขตอำนาจในการควบคุม/การมีส่วนร่วมในการกำหนดนโยบาย

ขอบเขตอำนาจในการควบคุมบริษัทย่อยและบริษัทร่วมขึ้นอยู่กับสัดส่วนการถือหุ้น
หากมีสัดส่วนการถือหุ้นสูง บริษัทฯ
จะมีขอบเขตอำนาจในการควบคุมการบริหารงานมากกว่าบริษัทที่มีสัดส่วนการถือหุ้นต่ำกว่า
อย่างไรก็ตาม โดยทั่วไป บริษัทฯ
จะมีส่วนร่วมในการกำหนดนโยบายโดยการส่งตัวแทนหรือผู้บริหารของบริษัทฯ
เข้าเป็นกรรมการในบริษัทย่อยหรือบริษัทร่วมเพื่อร่วมกำหนดนโยบายของบริษัทย่อยหรือบริษัทร่วมนั้นๆ

การส่งตัวแทนของบริษัทฯ ไปเป็นกรรมการในบริษัทย่อยและบริษัทร่วม

บริษัทฯ อาจส่งผู้บริหารของบริษัทฯ พนักงาน หรือตัวแทนผู้ทรงคุณวุฒิ
เข้าเป็นกรรมการหรือกรรมการอิสระในบริษัทย่อยและบริษัทร่วม
เพื่อร่วมบริหารงานหรือกำหนดนโยบายหลักในบริษัทย่อยและบริษัทร่วมนั้นๆ